Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 2894/94 σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό ΑΙΤΙΟΛΟΓΙΚΗ ΕΚΘΕΣΗ

1. Από την εποχή της δημιουργίας του Ευρωπαϊκού Οικονομικού χώρου, η συμμετοχή των κρατών ΕΟΧ-ΕΖΕΣ στα κοινοτικά προγράμματα αποτέλεσε μια καλά εδραιωμένη πρακτική. Εντούτοις, η συμμετοχή τους από την αρχή σ'ένα συγκεκριμένο πρόγραμμα συχνά δεν μπορεί να πραγματοποιηθεί επειδή οι αναγκαίες διαδικασίες μπορούν να αρχίσουν μόνο αφού εγκριθεί το πρόγραμμα από την ΕΕ.

2. Οι μακροχρόνιες διαδικασίες που καθυστερούν τη συμμετοχή των κρατών ΕΟΧ-ΕΖΕΣ είναι ιδιαίτερα επιζήμιες για τη δημιουργία κοινοπραξιών που περιλαμβάνουν εταίρους από άλλες χώρες. Οι καθυστερήσεις οδηγούν επίσης σε δημοσιονομική αβεβαιότητα.

3. Συνήθως, η συμμετοχή των κρατών ΕΟΧ-ΕΖΕΣ προβλέπεται ήδη στο προπαρασκευαστικό στάδιο ενός νέου προγράμματος και η ιδρυτική πράξη συχνά αναφέρει το γεγονός αυτό. Προβλέπεται επίσης συνεισφορά από τον προϋπολογισμό. Η συμμετοχή βασίζεται πάντα στις υπάρχουσες διατάξεις της συμφωνίας ΕΟΧ. Σπανίως υπάρχει ανάγκη για ειδικούς διακανονισμούς. Στις περιπτώσεις αυτές η απαίτηση να εγκρίνει το Συμβούλιο την κοινοτική θέση επαναλαμβάνει μάλλον τη θέση που καθορίσθηκε στην ιδρυτική πράξη προσθέτοντας άσκοπα πίεση στην εργασία των επιτροπών του Συμβουλίου.

4. Σύμφωνα με τον κανονισμό (ΕΚ) αριθ. 2894/94 σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο, η θέση της Κοινότητας σχετικά με τη συμμετοχή της στα προγράμματα του ΕΟΧ-ΕΖΕΣ έχει εγκριθεί από το Συμβούλιο. Τούτο είναι αληθές ακόμα και στις περιπτώσεις στις οποίες η ιδρυτική πράξη του προγράμματος έχει ήδη υποδείξει ότι η συμμετοχή στον ΕΟΧ-ΕΖΕΣ θα γίνει ευμενώς δεκτή, ακόμα και όταν η συμμετοχή ακολουθεί την καθιερωμένη πρακτική. Σε αντίθεση με τα προγράμματα αυτά, η κοινοτική θέση σχετικά με την επέκταση των νομοθετικών πράξεων χωρίς ουσιαστικές προσαρμογές έχει εγκριθεί από την Επιτροπή.

5. Για να βελτιωθεί η αποτελεσματικότητα της διαχείρισης της συμφωνίας ΕΟΧ, για να μειωθεί η δημοσιονομική αβεβαιότητα και για να διευκολυνθεί η συμμετοχή στα προγράμματα του ΕΟΧ-ΕΖΕΣ, καλείται το Συμβούλιο να υιοθετήσει την επισυναπτόμενη πρόταση κανονισμού, η οποία επεκτείνει στα προγράμματα την πρακτική που ισχύει ήδη όσον αφορά την απλή επέκταση της νομοθεσίας. Δεδομένου ότι ο κανονισμός (ΕΚ) αριθ. 2894/94 βασίζεται στο άρθρο 310 (πρώην άρθρο 238), απαιτείται η σύμφωνη γνώμη του Κοινοβουλίου.

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 2894/94 σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 310,

την πρόταση της Επιτροπής,

τη συγκατάθεση του Ευρωπαϊκού Κοινοβουλίου,

Εκτιμώντας:

ότι οι νομοθετικές πράξεις σχετικά με τα κοινοτικά προγράμματα πρέπει να αρχίσουν να ισχύουν και στον ΕΟΧ όσον είναι δυνατόν συντομότερα μετά από την έναρξη ισχύος των στην Κοινότητα* ότι επιβάλλεται προς το σκοπό αυτό να επιτραπεί στην Επιτροπή να επεκτείνει τα προγράμματα αυτά στον ΕΟΧ και να τροποποιήσει τον κανονισμό (ΕΚ) αριθ. 2894/94 της 28ης Νοεμβρίου 1994 σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο[1],

[1] ΕΕ L 305 της 30.11.1994, σ. 6.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

’ρθρο 1

Το άρθρο 1 παράγραφος 2 του κανονισμού (ΕΚ) αριθ. 2894/94 αντικαθίσταται από τα εξής:

'Η Επιτροπή πρέπει να εγκρίνει την κοινοτική θέση όσον αφορά τις αποφάσεις της Μικτής επιτροπής ΕΟΧ οι οποίες

(α) απλώς επεκτείνουν τις νομοθετικές πράξεις της Κοινότητας στον ΕΟΧ, αφού γίνουν οι αναγκαίες τεχνικές προσαρμογές*

(β) επεκτείνουν τα κοινοτικά προγράμματα στον ΕΟΧ, εφόσον η πράξη που καθιερώνει το πρόγραμμα καθορίζει ότι το πρόγραμμα είναι ανοικτό στη συμμετοχή των κρατών ΕΟΧ-ΕΖΕΣ και ότι η συμμετοχή συμφωνεί με τους όρους του τμήματος VI και ότι η δημοσιονομική συμμετοχή σύμφωνα με το άρθρο 82 παράγραφος 1 σημείο (α) της συμφωνίας ΕΟΧ.'

’ρθρο 2

Ο παρών κανονισμός αρχίζει να ισχύει την ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε όλα τα κράτη μέλη.

Βρυξέλλες,

Για το Συμβούλιο

Ο Πρόεδρος